Mint oly sokan a 19. század közepén, az elszegényedő és sokszor sokgyermekes magyar földbirtokos családok leszármazottai közül, ő is a jogászi pályát választotta, remélve – a megélhetésen túl – az 1848 utáni időkben a magyar állami jogrend kifejlődését is segíteni. A fővárosban, Magyar utcai háza földszintjén működött ügyvédi irodája. Több évtizeden keresztül volt székesfővárosi bizottsági tag Pesten, majd 1872-ben a 48-as párt tagjaként országgyűlési képviselővé választották.